FUONJI 15
Iraŋo Ber Imedere Fuonjirok?
1. Bero aŋo m’ilalimo k’imedere fuonjirok Baibul?
Gikipiny manyaka i fuonjere i Baibul ripo bedo ni oridho mar perin ri Jehova. To iripo timo gimanyalere jye nyalo kuro mar no. (1 Petro 2:2) Ilalimo kwo makirum k’imedere fuonjirok gima mako kwoŋ Were.
K’imedere ŋeyo Were, yeyo perin bino ridhere. Yeyo no lakonyin miyo Were kisangala. (Joebrania 11:1, 6) Kendo yeyo lamiyin ŋuto recho perin kodi timo gikipiny ma Were mito.
2. Inyalo konyo nedi joman?
Adyeri ilamito wacho ri joman wach maber mifuonjere i Baibul. Wajojye watimo ameno. K’imedere fuonjirok Baibul, ilaŋeyo nger minyalo oro Baibul tito ri joman gimomiyo iyeyo Jehova, kendo ilanyalo tito ri jo wach maber mifuonjere.
Jomathoth jochako tito wach maber me ri wati kodi merin pajo. To ber oro ryeko munyo iluwo gi jo. Ikiri iwachi ri jo ni din pajo obedo matwodo, to wachi ri jo gikipiny ma Were ochiko timo ri ji. Aka ber poyo ni kula perin maber amalaywayo ji loyo wach miluwo.
3. Bero aŋo m’ilalimo?
Fuonjirok Wach pa Were lakonyin ridho yeyo perin t’ilokere mere pa Jehova. Aka ilabedo achiel kwoŋ ji pere.
4. Inomedere nedi dongo?
Ilamedo dongo i yeyo perin k’imedere kisoma Wach pa Were. (Joebrania 5:13, 14) Wachi ri Wajulizi pa Jehova jowofuonjin kitawo milwongo ni What Can the Bible Teach Us? K’imedere kisoma Wach pa Were, kwo perin bende lamedere bedo maber.
Wach maber wok bongi Jehova, Were majakisangala. Ilamedo chore chiegin gi Jehova kiromo kanyachiel gi ji pere. (Joebrania 10:24, 25) K’imedere timo gima Jehova mito, meno nyutho ni imito limo kwo maradyeri, mobedo kwo makirum. Bedo mere pa Were a gimaber loyo gimoro jye.
MEDI FUONJIROK
CHOKIROK
Ginaŋo Matimere i Kingdom Hall?
Kethi vidiyo me iwon ineni gimatimere korago.
Kwayi Fuonjirok Baibul Nono
Iraŋo Ber Ni Ifuonjere Baibul?
Baibul otyeko konyo ji gana gi gana i piny gipi limo radwok ma penji ma jomaro penjere. Ibende imito ŋeyo gima Baibul fuonjo?
lua_Latn nob_Latn luo_Latn luo_Latn luo_Latn luo_Latn luo_Latn luo_Latn knc_Latn luo_Latn ita_Latn luo_Latn luo_Latn cym_Latn mri_Latn war_Latn tsn_Latn luo_Latn lus_Latn luo_Latn